Babelscape/SREDFM huggingface dataset:
Καλιφόρνια

Η Καλιφόρνια (αγγλ. State of California), είναι η μεγαλύτερη σε πληθυσμό πολιτεία των ΗΠΑ (Ηνωμένων Πολιτειών της Αμερικής). Είναι μια από τις πλουσιότερες πολιτείες της χώρας (μόνη της θα ήταν η 6η πλουσιότερη χώρα του κόσμου) και έδρα πολλών πολυεθνικών εταιριών. Βρίσκεται στην ακτή του Ειρηνικού ωκεανού. 

Είναι η τρίτη σε έκταση πολιτεία (423.967 τ.χλμ.) και πρώτη σε πληθυσμό (39.984.270). 

Πρωτεύουσά της είναι το Σακραμέντο (525,398 κατ.). Οι μεγαλύτερες πόλεις της πολιτείας είναι: το Λος Άντζελες (4,085,014 κατ.), το Σαν Φρανσίσκο, το Σαν Ντιέγκο, το Σαν Χοσέ, το Φρέσνο και το Σακραμέντο. 
* To χημικό στοιχείο καλιφόρνιο που ανακαλύφτηκε το 1950 πήρε το όνομά του απ' την σημαντική αυτή πολιτεία των ΗΠΑ. 
* Ο αστεροειδής 341 Καλιφόρνια (341 California), που ανακαλύφθηκε το 1892, πήρε το όνομά του απ' αυτήν.
Πυθαγόρειο θεώρημα

μικρογραφία|300x300εσ|Πυθαγόρειο θεώρημα: το άθροισμα των τετραγώνων των δύο κάθετων πλευρών ισούται με το τετράγωνο της υποτείνουσας.
Το Πυθαγόρειο θεώρημα ή θεώρημα του Πυθαγόρα στα μαθηματικά, είναι σχέση της ευκλείδειας γεωμετρίας ανάμεσα στις πλευρές ενός ορθογώνιου τριγώνου. Συνεπώς αποτελεί θεώρημα της επίπεδης γεωμετρίας.

Σύμφωνα με το Πυθαγόρειο Θεώρημα, που εξ ονόματος αποδίδεται στον αρχαίο Έλληνα φιλόσοφο Πυθαγόρα: «"ἐν τοῖς ὀρθογωνίοις τριγώνοις τὸ ἀπὸ τῆς τὴν ὀρθὴν γωνίαν ὑποτεινούσης πλευρᾶς τετράγωνον ἴσον ἐστὶ τοῖς ἀπὸ τῶν τὴν ὀρθὴν γωνίαν περιεχουσῶν πλευρῶν τετραγώνοις."». Δηλαδή: «το τετράγωνο της υποτινούσης (της πλευράς που βρίσκεται απέναντι από την ορθή γωνία) ενός ορθογώνιου τριγώνου ισούται με το άθροισμα των τετραγώνων των δύο καθέτων πλευρών».

Το θεώρημα μπορεί να γραφεί ως εξίσωση συσχετίζοντας τα μήκη των πλευρών α,β και γ, που ονομάζεται πυθαγόρεια εξίσωση:

formula_1, (όπου β και γ τα μήκη των δύο κάθετων πλευρών και α το μήκος της υποτείνουσας)

Τη παραπάνω αρχαία διατύπωση της πρότασης του εν λόγω θεωρήματος παρέχει ο Ευκλείδης στο πρώτο βιβλίο των "Στοιχείων" Γεωμετρίας του (47η πρόταση) με σχετική απόδειξη που κατά παράδοση οφείλεται στον Πυθαγόρα, ο οποίος κατ' άλλη, επίσης αρχαία, παράδοση, μετά την ανακάλυψή του αυτή θυσίασε προς τους θεούς εκατόμβη, γι' αυτό και το θεώρημα αυτό ονομάσθηκε «Εκατόμβη» ή «Θεώρημα εκατόμβης».

Αν και το θεώρημα σήμερα φέρει το όνομα του Έλληνα μαθηματικού Πυθαγόρα (570 π.Χ.- 495 π.Χ.), από ιστορικές έρευνες φαίνεται ότι είχε διατυπωθεί και νωρίτερα (ως εμπειρική παρατήρηση).Υπάρχουν αποδείξεις ότι Βαβυλώνιοι μαθηματικοί είχαν κατανοήσει τον τρόπο λειτουργίας του θεωρήματος, αν και δεν υπάρχει σχεδόν καμία απόδειξη ότι το χρησιμοποίησαν σε μαθηματικά πλαίσια. Μαθηματικοί από την Μεσοποταμία, την Ινδία και την Κίνα είναι επίσης γνωστοί για το ότι είχαν ανακαλύψει το αποτέλεσμα του θεωρήματος αποδεικνύοντας το, επιπλέον, σε συγκεκριμένες περιπτώσεις.

Το θεώρημα έχει μεγάλο αριθμό αποδείξεων, πιθανότατα μεγαλύτερο από κάθε άλλο μαθηματικό θεώρημα. Οι αποδείξεις είναι ευθείες και το σύνολο τους συμπεριλαμβάνει τόσο γεωμετρικές όσο και αλγεβρικές αποδείξεις, κάποιες από της οποίες χρονολογούνται αρκετές χιλιετίες πριν. Το θεώρημα μπορεί να γενικευτεί με πολλούς τρόπους, σε χώρους μεγαλύτερης διάστασης, σε μη Ευκλείδειους χώρους, σε μη ορθογώνια τρίγωνα ή ακόμα και σε ν-διάστατα στερεά.

Ισχύει και το αντίστροφο Πυθαγόρειο Θεώρημα: ότι δηλαδή, αν ισχύει η παραπάνω σχέση μεταξύ των πλευρών ενός τριγώνου, τότε το τρίγωνο είναι ορθογώνιο.
Ελληνική Ραδιοφωνία Τηλεόραση

Η Ελληνική Ραδιοφωνία Τηλεόραση (ΕΡΤ) είναι ο δημόσιος ραδιοτηλεοπτικός φορέας της Ελλάδας. Είναι Ανώνυμη Εταιρεία, με μοναδικό μέτοχο το Ελληνικό Δημόσιο. Λειτουργεί με 3 τηλεοπτικούς σταθμούς και 7 διαδικτυακά αθλητικού περιεχομένου τηλεοπτικά προγράμματα, 28 ραδιοφωνικούς σταθμούς, έναν ιστότοπο, 2 πολυπλέκτες, ένα περιοδικό, ένα αρχείο, μία υβριδική υπηρεσία, μία χορωδία, 2 ορχήστρες και 13 συμβούλια κοινωνικού ελέγχου, ενώ μαζί με το Ίδρυμα της Βουλής των Ελλήνων, έχει υπό την επίβλεψή της, τον τηλεοπτικό σταθμό της Βουλής των Ελλήνων.

Συστάθηκε ως ανώνυμη εταιρεία στα τέλη του 1975, και έκλεισε την Τρίτη 11 Ιουνίου 2013 για να αντικατασταθεί μεταβατικά από τη "Δημόσια Τηλεόραση" και λίγο αργότερα από τη "Νέα Ελληνική Ραδιοφωνία, Ίντερνετ και Τηλεόραση", με μια αμφιλεγόμενη απόφαση της κυβέρνησης Σαμαρά, που προκάλεσε έντονες αντιδράσεις στην Ελλάδα και στο εξωτερικό. Άνοιξε ξανά στις 11 Ιουνίου του 2015. Ακριβώς δύο χρόνια μετά το κλείσιμο με τη μετονομασία και την αλλαγή καταστατικού του νεοϊδρυθέντος δημοσίου φορέα.
Νηρηίδες

Οι Νηρηίδες, (περιληπτική ονομασία αρχαιοελληνικών θεοτήτων), που λατρεύονταν ως θεές της ήρεμης θάλασσας, φιλικές προς τους ανθρώπους κατά την ελληνική μυθολογία, ήταν νύμφες, που προσωποποιούσαν τις καταστάσεις και τα χαρακτηριστικά της θάλασσας. Ήταν κόρες του Νηρέα και της Ωκεανίδας Δωρίδας και εξ' αυτής εγγονές του Τιτάνα Ωκεανού. Πολλές φορές τις Νηρηίδες θα τις δούμε γραμμένες και ως Δωρίδες (από το όνομα της μητέρας τους)
Πίνακας του Gaston Bussiere [[1902]].
Brabançonne

Brabançonne είναι ο τίτλος του εθνικού ύμνου του Βελγίου και σημαίνει "το τραγούδι της Βραβάντης". Αν και οι επίσημες γλώσσες του βελγικού κράτους είναι τρεις (Γαλλικά, Ολλανδικά και Γερμανικά) ο εθνικός ύμνος έχει μόνο δύο επίσημες εκδοχές, για τις δύο βασικές γλώσσες της χώρας, δηλαδή τα Γαλλικά και τα Ολλανδικά.

Ο θρύλος λέει ότι ο ύμνος γράφτηκε στα 1830 από έναν νεαρό επαναστάτη ονόματι Ζενεβάλ. Ο Ζενεβάλ (κατά κόσμον Αλεξάντρ Ντεσέτ) διετέλεσε ηθοποιός στο θέατρο όπου τον Αύγουστο του 1830, ξεκίνησε η επανάσταση η οποία και κατέληξε στην ανεξαρτητοποίηση της περιοχής που σήμερα είναι το Βέλγιο από τους Ολλανδούς.

Το τραγούδι του Ζενεβάλ αναγνωρίστηκε επίσημα ως Εθνικός Ύμνος το 1860.
Βασκική γλώσσα

Βασκική γλώσσα (στα Βασκικά: Euskara) είναι η γλώσσα που μιλούν οι Βάσκοι που κατοικούν στα Πυρηναία, στην βορειοκεντρική Ισπανία καθώς επίσης και στην νοτιοδυτική Γαλλία. Η περιοχή αυτή είναι γνωστή ως Χώρα των Βάσκων (Euskadi) με σημαντική πολιτική και πολιτιστική ανεξαρτησία. Πιο συγκεκριμένα οι Βάσκοι διατηρούν στην Ισπανία δύο αυτόνομες κοινότητες, την Χώρα των Βάσκων και τη Ναβάρρα. Το επίσημο όνομα τις γλώσσας τους είναι euskara και συχνά συναντάται σε άλλες διαλέκτους ως euskera, eskuara και üskara. Οι όροι προέρχονται από τον Στράβωνα που αποκαλούσε τους ανθρώπους της περιοχής "ουασκώνους". Αν και γεωγραφικά περιβάλλεται από Ινδοευρωπαϊκές γλώσσες πιστεύεται πως δεν ανήκει σε αυτήν την γλωσσική οικογένεια.

Οι πρόγονοι των Βάσκων θεωρούνται από τους παλαιότερους κατοίκους της Ευρώπης και η καταγωγή τους είναι ακόμη άγνωστη όπως άγνωστη παραμένει και η καταγωγή της γλώσσας τους. Οι περισσότεροι επιστήμονες πιστεύουν πως η συγκεκριμένη γλώσσα δεν ανήκει σε κάποια οικογένεια γλωσσών.

right|270px|Η χώρα των Βάσκων
thumb|260px|Βασκικές διάλεκτοι
Μήτσος Μυράτ

Ο Μήτσος Μυράτ (Σμύρνη, 26 Δεκεμβρίου 1878 - Αθήνα, 3 Ιανουαρίου 1964) ήταν Έλληνας ηθοποιός από τους σημαντικότερους του νεοσύστατου Ελληνικού κράτους και πρωτεργάτης της ελληνικής θεατρικής σκηνής.
Ελληνικός Λαϊκός Απελευθερωτικός Στρατός

Ο Ελληνικός Λαϊκός Απελευθερωτικός Στρατός (ΕΛΑΣ) ήταν το στρατιωτικό σκέλος του Εθνικού Απελευθερωτικού Μετώπου (ΕΑΜ) κατά την τριπλή κατοχή της Ελλάδας. Ιδρύθηκε στις 16 Φεβρουαρίου του 1942 κατόπιν απόφασης που είχε λάβει τον Ιανουάριο του 1942 η συγκροτηθείσα «Κεντρική Στρατιωτική Επιτροπή» του ΕΑΜ. Μία από τις πρώτες ομάδες που ανέλαβαν δράση από έμπειρα στελέχη του ΚΚΕ στη Θεσσαλία και Μακεδονία την εποχή εκείνη ήταν και αυτή που δραστηριοποιούταν στη Φθιώτιδα από τον κομμουνιστή, Άρη Βελουχιώτη, που πολύ σύντομα ανέλαβε αρχικαπετάνιος της μεγαλύτερης και μαζικότερης αντιστασιακής οργάνωσης στην Ελλάδα, στα χρόνια του Β' Παγκοσμίου Πολέμου.
μικρογραφία|Σημαία του ΕΛΑΣ
μικρογραφία|Ένα από τα εμβλήματα του ΕΛΑΣ
Λογικισμός

Ο Λογικισμός (ή Λογικοκρατία) ("Logicismus" ή "Logismus") είναι η σχολή σκέψης στη φιλοσοφία των μαθηματικών, σύμφωνα με την οποία, τα μαθηματικά αποτελούν επέκταση της λογικής και επομένως μπορούν να αναχθούν σε αυτή. Η αντίληψη ότι η λογική αποτελεί τη βάση κάθε φιλοσοφικής έρευνας, έρχεται σε αντίθεση προς τον ψυχολογισμό ("Psychologismus"), φιλοσοφική σχολή που αποχωρίζει από του «ψυχικού» κάθε λογικό στοιχείο, αποδίδοντας σ΄ αυτό υπόσταση ανάλογη προς εκείνη των Πλατωνικών ιδεών γι αυτό και ονομάζεται "Υπερβατική Σχολή".

Αφετηρία της Σχολής αυτής είναι η Καντιανή φιλοσοφία και ιδιαίτερα αυτή του Fichte και του Hegel κατά τους οποίους η Φιλοσοφία στην οποία τάσσουν την Λογική είναι επιστήμη εκ των προτέρων που με κάποια ενόραση και άμεσης πνευματικής εποπτείας στοχάζεται της αλήθειας. Κύριος ιδρυτής της Λογικοκρατίας ήταν ο Αυστριακός Μπέρναρντ Μπολτζάνο και οπαδοί αυτού ο Aloys Riehl και ο Herman Cohen, ιδρυτής της Μαρβουργείου Σχολής, καθώς και ο Παύλος Νατόρπ που δέχονται, όπως ο Παρμενίδης στην αρχαιότητα, ταύτιση του «νοείν» και του «είναι» μέσα από τις Πλατωνικές ιδέες.

Επίσης τον Λογικισμό υποστήριξαν ο Meimorg καθώς και ο ιδρυτής της Φαινομενολογικής Σχολής Edm. Husserl κατά τον οποίο η Λογική είναι επιστήμη αυτοτελής που εκ των προτέρων παρέχει τις βάσεις της επιστημονικής γνώσης με κύριο σημείο απασχόλησης την ουσία και τη σημασία αυτών παρέχοντας αντικειμενικό και απόλυτο κύρος.

Την Λογικοκρατία ή Λογικισμό αντέκρουσαν διάφοροι νεώτεροι φιλόσοφοι όπως ο Wundt, ο Jerusalem, ο Sauer κλπ υποστηρίζοντας ότι «..οι λογικές ιδέες και αξίες δεν είναι τίποτε άλλο παρά ή νοήματα που όμως δεν μπορούν να υφίστανται έξω από το χώρο των «νοούντων υποκειμένων».
Διεθνής Οργανισμός Τυποποίησης

Ο Διεθνής Οργανισμός Τυποποίησης (ISO, αγγλικά: "International Organization for Standardization") είναι μια διεθνής οργάνωση δημιουργίας και έκδοσης προτύπων που αποτελείται από αντιπροσώπους των εθνικών οργανισμών τυποποίησης. Ο οργανισμός ιδρύθηκε στις 23 Φεβρουαρίου 1947 και παράγει τα παγκόσμια βιομηχανικά και εμπορικά πρότυπα, τα επονομαζόμενα πρότυπα ISO. Γενικός γραμματέας από τον Ιούλιο του 2017 είναι ο Χιλιανός Σέρχιο Μουχίκα και πρόεδρος από την 1η Ιανουαρίου 2020 ο Κενυάτης Έντι Νιορόγκε.

Ενώ ο Διεθνής Οργανισμός Tυποποίησης ορίζεται από τον ίδιο ως μη κυβερνητική οργάνωση, η ικανότητα του να θέτει πρότυπα τα οποία αργότερα oι κυβερνήσεις αποφασίζουν πως πρέπει να τηρούνται δια νόμων ή συνθηκών, τον καθιστά πιο ισχυρό από άλλες μη κυβερνητικές οργανώσεις και στην πράξη λειτουργεί σαν μια κοινοπραξία με ισχυρούς συνδέσμους με κυβερνήσεις. Μεταξύ αυτών που συμμετέχουν στον ISO, συγκαταλέγονται μεγάλες εταιρίες και τουλάχιστον ένα σωματείο προτυποποίησης από κάθε κράτος μέλος. 

Ο Διεθνής Οργανισμός Tυποποίησης συνεργάζεται στενά με την Διεθνή Ηλεκτροτεχνική Επιτροπή (IEC), η οποία είναι υπεύθυνη για την προτυποποίηση των ηλεκτρικών συσκευών.
Νεοπυθαγόρειοι

Ο νεοπυθαγορισμός ήταν φιλοσοφική κίνηση περί τον 1ο αιώνα π.Χ., που εμφανίσθηκε στην Ιταλία, για την αναβίωση της Πυθαγόρειας φιλοσοφικής Σχολής, που είχε διαλυθεί στα μέσα του 5ου π.Χ. αιώνα, μετά από εξέγερση και πυρπόληση της εις Κρότωνα Σχολής, με αποτέλεσμα οι πλείστοι των μαθητών τότε να φονευθούν.

Όμως τον 1ο αιώνα π.Χ. αρχίζουν να εμφανίζονται ομαδικά οι πρώτοι εκπρόσωποι της νέας αυτής Πυθαγόρειας φιλοσοφικής κίνησης μεταξύ των οποίων ήταν ο Νιγίδιος Φίγουλος φίλος του Κικέρωνα καθώς και οι δύο Σέξτιοι.

Κατά την εποχή του Νέρωνα περιερχόταν τις διάφορες περιοχές της Ρωμαϊκής Αυτοκρατορίας ο Απολλώνιος ο Τυανεύς ο οποίος κατά τη λαϊκή αντίληψη, είχε την ικανότητα να επιτελεί θαύματα και θεουργικές τελετουργίες. Τον βίο και τη δράση αυτού περιέγραψε ο επίσης Νεοπυθαγόρειος Φιλόστρατος που έζησε το πρώτο ήμισυ του 3ου αιώνα μ.Χ.

Κατά τον 2ο αιώνα αξιόλογος αντιπρόσωπος του Νεοπυθαγορισμού αναφέρεται ο Νουμίνιος εκ της Απαμείας της Συρίας. Επίσης στους Νεοπυθαγορείους ανήκει και ο Μοδεράτος (1ος αιών μ.Χ.) που ασχολήθηκε με την ερμηνεία των αριθμητικών πυθαγορείων συμβόλων (τους αριθμούς) καθώς και ο μαθηματικός Νικόμαχος ο Γερασηνός που συνέγραψε την «Αριθμητική Εισαγωγή». Στο σύνολο αναφέρονται περίπου 50 συγγραφείς Νεοπυθαγόρειοι και 90 τίτλοι βιβλίων τους.

Γενικά, οι Νεοπυθαγόρειοι αναμείγνυαν στοιχεία απ΄ όλα τα παλαιότερα φιλοσοφικά συστήματα σε μαθηματικές αναζητήσεις. Πίστευαν στην αθανασία της ψυχής και στην ύπαρξη ενός ιδεώδους κόσμου των αριθμών. Η δε κοσμοθεωρία τους προσπαθούσε να εναρμονίσει τη θρησκευτική πίστη με τα διδάγματα της φιλοσοφίας και των επιστημών χωρίς όμως και να παραγνωρίζει την Ηθικολογία τον Ασκητισμό, τις θεουργικές τελετές, την Μαγεία και τον Αποκρυφισμό.

Κατηγορία:Θρησκευτική φιλοσοφία και δόγματα
Κατηγορία:Μυστικισμός
California Teens

California Teens είναι ο τίτλος με τον οποίο προβάλλεται στην Ελλάδα η τηλεοπτική σειρά "The O.C.", παραγωγής ΗΠΑ, 2003. Στις Ηνωμένες Πολιτείες, η σειρά είναι ιδιαίτερα αγαπητή σε νεαρές ηλικίες και από τον Σεπτέμβριο του 2006 ξεκίνησε την τέταρτη περίοδό της. Στην Ελλάδα, έχει προβληθεί η πρώτη περίοδος από το τηλεοπτικό κανάλι Star τρεις φορές, ενώ η δεύτερη περίοδος προβλήθηκε κάθε Σαββατοκύριακο (2 επεισόδια) από τις 8 Απριλίου 2006 από το ίδιο κανάλι. Αντίθετα, στην Ελλάδα, έχουν κυκλοφορήσει σε ψηφιακό πολυμορφικό δίσκο (DVD) η πρώτη, η δεύτερη και η τρίτη περίοδος από την AudioVisual.

Η σειρά δημιουργήθηκε από τον "Josh Schwartz", αρχικά σε παραγωγή Νταγκ Λάιμαν, υπο την Warner Bros Television, η οποία στην Αμερική έδωσε τη σειρά στο τηλεοπτικό κανάλι FOX. Προβάλλεται σε πάνω από 35 χώρες παγκοσμίως και οι παραγωγοί έχουν εκδώσει 5 μουσικά άλμπουμ με τα τραγούδια της σειράς. Το τραγούδι των τίτλων αρχής έχει τίτλο "California" και ερμηνεύεται από το συγκρότημα "Phantom Planet".
Ζαν Λαν

Ο Ζαν Λαν ("Jean Lannes", 10 Απριλίου 1769 – 31 Μαΐου 1809) ήταν Γάλλος στρατάρχης και φίλος του Ναπολέοντα Α΄.
Σάρον Στόουν

H Σάρον Στόουν ("Sharon Yvonne Stone", 10 Μαρτίου 1958) είναι Αμερικανίδα ηθοποιός.

Γεννήθηκε στο Meadville της Πεννσυλβάνια και έγινε γνωστή από το ρόλο της Κάθριν Τράμελ που έπαιξε στην ταινία "Βασικό Ένστικτο" ("Basic Instinct", 1992).
Μαρωνίτες

Οι Μαρωνίτες (συριακά: ܡܖ̈ܘܢܝܐ, αραβικά: الموارنة‎) αποτελούν εθνοτικοθρησκευτική κοινότητα που ανήκει στο ανατολικό χριστιανικό δόγμα της Ρωμαιοκαθολικής Εκκλησίας. Πήραν το όνομά τους από τον ερημίτη Ιωάννη Μάρωνα και μετέπειτα Άγιο Μάρωνα (350-410 μ.Χ.), ο οποίος έζησε κοντά στο Όρος Ταύρος στην περιοχή της Απάμειας στη Συρία, τότε τμήμα της Βυζαντινής Αυτοκρατορίας. 

O Άγιος Μάρωνας προσέλκυσε ένα μεγάλο πλήθος κάτω από τη δική του πνευματική καθοδήγηση, και οι μαθητές του σχημάτισαν τον πυρήνα της Μαρωνιτικής Εκκλησίας. Πνευματική κεφαλή της Εκκλησίας αυτής, μετά τον Πάπα, είναι ο Πατριάρχης (ο Πατριάρχης των Μαρωνιτών) Αντιοχείας και πάσης Ανατολής. Η λειτουργία της γίνεται στη συριακή γλώσσα, αν και η δημώδης γλώσσα των Μαρωνιτών είναι η Αραβική. Υπάρχουν ενδείξεις πως για αρκετούς αιώνες ανήκαν στους μονοθελήτες. 

Το υψηλότερο ποσοστό Μαρωνιτών σε σχέση με άλλες θρησκείες καταγράφεται στο Λίβανο. Μαρωνιτικές κοινότητες συναντώνται επίσης στη Νότια Ευρώπη, καθώς και στη Νότια και Βόρεια Αμερική, όπου μετανάστευσαν κατά τον 19ο αιώνα, κατόπιν διώξεων.
Μακεδονία TV

Το Μακεδονία TV είναι ελληνικός ιδιωτικός ψυχαγωγικός τηλεοπτικός σταθμός πανελλαδικής εμβέλειας, με έδρα το Μαρούσι και ο οποίος σύντομα θα μετονομαστεί σε NEON TV και θα προβάλλει νεανικής στόχευσης θεματικό πρόγραμμα.
Μήκος

Μήκος ενός ευθύγραμμου τμήματος ονομάζεται η απόσταση μεταξύ των δύο άκρων του. Μήκος μιας γραμμής με αρχή και τέλος είναι το θετικό μέγεθος με τις εξής ιδιότητες:
* Το μήκος μιας γραμμής που αναλύεται σε δύο γραμμές ισούται με το άθροισμα των μηκών των δύο γραμμών.
* Το μήκος δύο ίσων γραμμών είναι ίδιο.
* Το μήκος μιας γραμμής που τείνει σε μια σταθερή γραμμή τείνει να ισούται με το μήκος της σταθερής γραμμής.

Ο ορισμός που έχει δοθεί παραπάνω δεν είναι πλήρης. Χρειάζεται οπωσδήποτε μία μονάδα μέτρησης, δηλαδή να προσδιοριστεί ένα ευθύγραμμο τμήμα που έχει μήκος ίσο με 1. Θεωρούμε ότι το μήκος του ευθύγραμμου τμήματος δεν αλλάζει, αν αλλάζει μόνο ο προσανατολισμός του. Κάθε σύστημα μονάδων καθορίζει τη δικιά του μονάδα μέτρησης.

Με άλλα λόγια το μήκος είναι ένα μέγεθος μέτρησης γραμμών, αντίστοιχο με το εμβαδόν και τον όγκο. Το μήκος συνεκδοχικά έχει λάβει και μία άλλη έννοια σαν διάσταση. Συνήθως η μεγαλύτερη (οριζόντια) διάσταση ενός αντικειμένου καλείται "μήκος", ενώ η άλλη οριζόντια καλείται πλάτος και η κατακόρυφη ύψος. Αν και οι τρεις διαστάσεις έχουν διαφορετικό όνομα δε διαφέρουν ως προς τις κύριες ιδιότητές τους, για αυτό και οι τρεις μετρούνται με τον ίδιο τρόπο και τις ίδιες μονάδες. Το μήκος μπορεί να θεωρηθεί ως τιμή μιας συνάρτησης, η οποία δέχεται ως ορίσματα γραμμές και δίνει ως τιμές θετικούς αριθμούς.

Από τα παραπάνω συμπεραίνεται ότι το μήκος ενός σημείου είναι (ή σε πιο αυστηρή μαθηματική γλώσσα το μήκος μιας γραμμής που τείνει να εκφυλιστεί σε σημείο τείνει στο) 0 και αντίστροφα ότι αν το μήκος μιας γραμμής είναι μηδέν, τότε αυτή είναι σημείο (αν μια γραμμή τείνει να εκφυλιστεί σε σημείο, το μήκος τείνει στο μηδέν).
Θεόδωρος Βελλιανίτης

Ο Θεόδωρος Βελλιανίτης (1863 - 1935) ήταν Έλληνας δημοσιογράφος, φιλόλογος και πολιτικός.

Γεννήθηκε στον Πειραιά αλλά καταγόταν από τους Παξούς, απ' όπου εκλεγόταν και βουλευτής. Είχε διατελέσει και υπουργός Εκκλησιαστικών και Δημοσίας Εκπαιδεύσεως στην Κυβέρνηση Θεμιστοκλή Σοφούλη 1924. Πιο πολύ όμως από την πολιτική του δραστηριότητα, ήταν γνωστός ως δημοσιογράφος και λογοτέχνης. Συνεργάσθηκε με τις εγκυρότερες αθηναϊκές εφημερίδες της εποχής, όπως η "Ακρόπολις", το "Έθνος", η "Εστία", το "Εμπρός".

Ορισμένα χρονογραφήματά του έχουν συγκεντρωθεί σε βιβλία, όπως "Στρατιωτικαί Αναμνήσεις", "Παλαιαί Οδοί και παλαιαί Φυσιογνωμίαι". Ο κόσμος της Βαυαροκρατίας αποτελούσε το αντικείμενο της ενασχόλησής του.

Κατηγορία:Έλληνες δημοσιογράφοι
Κατηγορία:Νεοέλληνες λογοτέχνες
Κατηγορία:Έλληνες πολιτικοί-επέκταση
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Κατηγορία:Έλληνες φιλόλογοι
Κατηγορία:Βουλευτές Παξών
Κατηγορία:Λήμματα που χρειάζονται παραπομπές
Οι Αγνοούμενοι

Οι Αγνοούμενοι (αγγλικά: Lost) είναι αμερικανική τηλεοπτική δραματική σειρά που προβλήθηκε για πρώτη φορά από το κανάλι ABC στις 22 Σεπτεμβρίου του 2004 και ολοκληρώθηκε στις 23 Μαΐου του 2010, αποτελούμενη συνολικά από έξι κύκλους και 121 επεισόδια. Η σειρά περιέχει στοιχεία του υπερφυσικού και επιστημονικής φαντασίας, και ακολουθεί τη ζωή των επιζώντων ενός αεροπορικού δυστυχήματος ένα μυστηριώδες τροπικό νησί κάπου στον νότιο Ειρηνικό Ωκεανό. Τυπικά, τα επεισόδια, περιλαμβάνουν μία βασική πλοκή που εξελίσσεται στο νησί, η οποία εμπλουτίζεται από σκηνές με αναδρομές και επαναφορές στο τώρα, οι οποίες προσφέρουν επιπλέον γνώσεις στους εμπλεκόμενους χαρακτήρες.

Το "Lost" δημιουργήθηκε από τους Τζέφρεϊ Λίμπερ, Τζέφρεϊ Τζ. Άμπραμς και Ντέιμον Λίντλοφ, οι οποίοι μοιράστηκαν τις μνείες για τη σεναριογραφία στους τίτλους τέλους του πιλοτικού επεισοδίου, το οποίο σκηνοθετήθηκε από τον Άμπραμς. Κατά τη διάρκεια της προβολής της σειράς, οι Λίντλοφ και Κάρλτον Κιους εργάστηκαν ως showrunners και επικεφαλής σεναριογράφοι, σε συνεργασία με ένα μεγάλο αριθμό άλλων παραγωγών και συγγραφέων. Λόγω του τεράστιου καστ και του κόστους κινηματογράφησης, κατά κύριο λόγο στο Οάχου της Χαβάης, το "Lost" ήταν μία από τις ακριβότερες τηλεοπτικές παραγωγές, με τον πιλότο να κοστίζει περισσότερα από 14 εκατομμύρια δολάρια. Το σύμπαν και η μυθολογία της σειρά έχουν επεκταθεί σε έναν αριθμό μέσων, κυρίως μέσω μίας σειράς επιτελούμενης από μίνι επεισόδια, ονόματι "Missing Pieces", και ένα δωδεκάλεπτο επίλογο με τον τίτλο "The New Man in Charge."

Το "Lost" σημείωσε μεγάλη αποδοχή και έγινε εμπορική επιτυχία με την πρώτη προβολή του, ενώ θεωρείται από τους κριτικούς ως μία από τις καλύτερες τηλεοπτικές δραματικές σειρές όλων των εποχών. Ο πρώτος κύκλος συγκέντρωσε ένα μέσο ποσοστό 16 εκατομμυρίων τηλεθεατών ανά επεισόδιο, ενώ ο έκτος και τελευταίος κύκλους περισσότερους από 11 εκατομμύρια τηλεθεατές ανά επεισόδιο. Το "Lost" απέσπασε εκατοντάδες υποψηφιότητες για βραβεία κατά την περίοδο προβολή του και κέρδισε πολλά από αυτά, συμπεριλαμβανομένου του Έμμυ για την Καλύτερη Δραματική Σειρά το 2005, του BAFTA για την Καλύτερη Αμερικανική Είσοδο, της Χρυσής Σφαίρας για την Καλύτερη Δραματική Σειρά το 2006 και ένα Βραβείο Σωματείου Ηθοποιών για το Εξαιρετικό Σύνολο σε Δραματική Σειρά.
Όμιλος Φιλάθλων Ηρακλείου

Ο Όμιλος Φιλάθλων Ηρακλείου είναι ελληνικό αθλητικό σωματείο που δραστηριοποιείται στην πόλη του Ηρακλείου, στον ομώνυμο νομό της Κρήτης, όπου και βρίσκεται η έδρα του. Επίσημο έτος ίδρυσης του είναι το 1925. Τα χρώματά της ομάδας είναι το μαύρο και το λευκό. Ο σύλλογος διατηρεί τμήματα: ποδοσφαίρου, καλαθοσφαίρισης, πετοσφαίρισης, υδατοσφαίρισης, κολύμβησης, άρσης βαρών, στίβου και σκακιού.
Πυρρωνισμός

Με τον όρο Πυρρωνισμός ή Πυρρώνειος αίρεσις καθιερώθηκε να ονομάζεται η σκεπτικιστική φιλοσοφική σχολή, της οποία ιδρυτής ήταν ο Αινησίδημος (1ος αι. π.Χ.) προς τιμήν του αρχαίου Έλληνα σκεπτικιστή φιλοσόφου Πύρρωνα από την Ηλεία (360 – 270 π.Χ.), αν και η σχέση του ιστορικού προσώπου του Πύρρωνα με την σχολή που φέρει το όνομα του, είναι θολή και αμφίβολη. 

Γενικά κατά τον Πυρρωνισμό η αντικειμενική γνώση για τα πράγματα είναι αδύνατη, γιατί σύμφωνα με τον φιλόσοφο Πύρρωνα δεν υπάρχει στην πραγματικότητα ούτε αλήθεια, ούτε ψεύδος. Συνεπώς στον κάθε σοφό είναι προτιμότερο να «επέχει» (εποχή και όχι αποχή) προκειμένου έτσι να εξασφαλίζει για τον εαυτόν του την αταραξία.

Οι οπαδοί αυτής της Σχολής ονομάσθηκαν Σκεπτικοί φιλόσοφοι.

Κατηγορία:Ελληνιστική φιλοσοφία
Κατηγορία:Επιστημολογικές θεωρίες
Κατηγορία:Φιλοσοφικά κινήματα
Άγιος Μπρούνο της Κολωνίας

Άγιος Μπρούνο της Κολωνίας (Κολωνία περίπου 1030 - † 6 Οκτωβρίου 1101), ιδρυτής του Τάγματος των Καρθουσιανών. Ήταν διάσημος δάσκαλος στην Ρενς της Γαλλίας, καθώς και σύμβουλος του πρώην μαθητή του, Πάπα Ουρβανού του Β'. 

Έγραψε σχόλια επί των Ψαλμών του Δαυίδ.

Η μνήμη του εορτάζεται στις 6 Οκτωβρίου.
Κως

Η Κως είναι ελληνικό νησί του Αιγαίου. Έχει πληθυσμό 33.388 κατοίκους (απογραφή 2011) και είναι το τρίτο μεγαλύτερο νησί της Δωδεκανήσου σε έκταση μετά τη Ρόδο και την Κάρπαθο και το δεύτερο σε πληθυσμό μετά τη Ρόδο. Η επιφάνεια του νησιού είναι 295,3 τ.χλμ. με ακτογραμμή 112 χιλιομέτρων. Πρωτεύουσα του νησιού είναι η Κως, όπου είναι και το κυριότερο λιμάνι του νησιού. Απέχει από τον Πειραιά 200 ναυτικά μίλια.

Είναι πλούσιο σε ιστορικά μνημεία νησί και παρουσιάζει αξιόλογο αρχαιολογικό και τουριστικό ενδιαφέρον. Αποκαλείται επίσης και «νησί του Ιπποκράτη», του πατέρα της ιατρικής, επειδή εκεί γεννήθηκε ο Ιπποκράτης. Η σημερινή Κως είναι ένα σύγχρονο τουριστικό νησί με πολλές δυνατότητες σε θέματα διαμονής, φαγητού, σπορ, εκδρομών, ψυχαγωγίας. Το πλέον αξιοσημείωτο στοιχείο που χαρακτηρίζει το νησί είναι οι ατελείωτοι ποδηλατόδρομοι, γι' αυτό και πολύ συχνά η Κως χαρακτηρίζεται ως το νησί του ποδηλάτου.
Απείρανθος

Η Απείρανθος (Τοπικό ιδίωμα: Απεράθου) είναι χωριό της ορεινής Νάξου. Απέχει 28 χιλιόμετρα από την πρωτεύουσα του νησιού, χτισμένο σε υψόμετρο μεταξύ 570 και 640 μέτρων στις ανατολικές υπώρειες του όρους Φανάρι.

Η Απείρανθος έχει πληθυσμό 904 κατοίκους μαζί με τους κατοίκους των παραλιακών οικισμών Μουτσούνα, Λιγαρίδια, Κανάκη, Κλειδός, Πάνερμος (σύμφωνα με την απογραφή του 2011). Είναι το δεύτερο μεγαλύτερο χωριό του νησιού, μετά το Φιλώτι.

Η Απείρανθος είναι ένα παραδοσιακό πετρόκτιστο χωριό. Όσον αφορά την προέλευση των κατοίκων της υπάρχουν πολλές εκδοχές. Λόγω της ομοιότητας πολιτισμού, διαλέκτου, ηθών και εθίμων, ικανότητας στην ποίηση και μουσική με την Κρήτη, συγκεκριμένα τα Σφακιά και τα Ανώγεια, πιθανολογείται πως μεγάλο ποσοστό του πληθυσμού της Απειράνθου κατάγεται από εκεί. Υπάρχει, όμως, και η εκδοχή πως κάτοικοι του χωριού κατάγονται από παράλια της Μικράς Ασίας. Αναφέρεται στα 1413 από τον περιηγητή Χριστόφορο Μπουοντελμόντι ως αξιοσημείωτο χωριό. Οι κάτοικοί του ασχολούνται με την κτηνοτροφία, τα σμυριδορυχεία, ενώ μετά την δεκαετία του '80 και με τον τουρισμό.
Τζορντάνο Μπρούνο

Ο Τζορντάνο Μπρούνο ("Giordano Bruno", 1548 - 17 Φεβρουαρίου 1600) ήταν Ιταλός φιλόσοφος, μαθηματικός, ποιητής και αστρονόμος.
Άνδρος

Η Άνδρος είναι νήσος στο Αιγαίο πέλαγος, νοτιοανατολικά της Εύβοιας. Είναι το βορειότερο νησί των Κυκλάδων και το δεύτερο μεγαλύτερο σε έκταση, μετά τη Νάξο. Εκτείνεται από βορειοδυτικά προς τα νοτιοανατολικά, καταλαμβάνοντας έκταση 381 τ. χλμ. Έχει πληθυσμό 9.170 κατοίκων. Πρωτεύουσα του νησιού είναι η Άνδρος ή Χώρα, ενώ το λιμάνι του είναι το Γαύριο.

Η Άνδρος συνδέεται με την ηπειρωτική Ελλάδα ακτοπλοϊκώς μέσω της Ραφήνας, απέχοντας από το λιμάνι 36 ναυτικά μίλια.
Αμήν

Η λέξη Αμήν απoτελεί μεταφορά της εβραϊκής λέξης "αμέν" () και σημαίνει «έτσι ας γίνει», «βέβαια», «στην πραγματικότητα» ή «γένοιτο» ως ισχυρή επιβεβαίωση των λεγομένων ή ευχή. Προέρχεται από το εβραϊκό ρήμα ε"μάν" που σημαίνει «είμαι όσιος, αξιόπιστος». Μέσω της γλώσσας τής Καινής Διαθήκης πέρασε ως στερεότυπο επιφώνημα στη χριστιανική λατρεία σε όλες τις γλώσσες. Χρησιμοποιείται όμως το ίδιο και στον Ιουδαϊσμό, και τον Ισλαμισμό. Οι Χριστιανοί έχουν υιοθετήσει γενικά τον όρο στη λατρεία κατά την ολοκλήρωση των προσευχών, των δοξολογιών ή των ύμνων. Παρόμοια χρήση του όρου γινόταν από τα μέλη της κοινότητας του Κουμράν.

Στις Εβραϊκές Γραφές η λέξη χρησιμοποιείται παρά τα ουσιαστικά είτε ως επίθετο που σημαίνει «αληθινός», «πιστός», «σταθερός», είτε ως αφηρημένη έκφραση νομικής δέσμευσης κάποιου όσον αφορά κάποιον όρκο ή διαθήκη και τις παρεπόμενες συνέπειες και περισσότερο ως επίρρημα προς επικύρωση προαναφερομένων, εκ του οποίου και καθιερώθηκε να αναφέρεται στο τέλος προσευχών προς δήλωση ευχής «"γένοιτο"», «είθε να γίνει έτσι». (Αριθμοί 5:22· Δευτερονόμιο 27:15-26· Νεεμίας 5:13) ή ως έκφραση της συμφωνίας με μια προσευχή, μια έκφραση αίνου ή με έναν δηλωμένο σκοπό. (1 Χρονικών 16:36· Νεεμίας 8:6· 1 Βασιλέων 1:36· Ιερεμίας 11:5)

Ο Ιησούς Χριστός φέρεται να χρησιμοποίησε αυτό τον όρο στο κήρυγμα και τη διδασκαλία του, συχνά στην εισαγωγή κάποιας δήλωσης σχετικά με ένα γεγονός, μια υπόσχεση ή μια προφητεία, δίνοντας με αυτό τον τρόπο έμφαση στην πλήρη αλήθεια και αξιοπιστία των λόγων του. (Ματθαίος 5:18, ""· 6:2, 5, ""· 24:34, ""). Στην Αποκάλυψη του Ιωάννη φέρεται επίσης ο ίδιος ο Χριστός να επικαλείται: «"ο αμήν, ο μάρτυς, ο πιστός"».
Ζανγκ Ζιγί

H Ζανγκ Ζιγί ("章子怡", προφέρεται Τζανγκ Ζιγί, 9 Φεβρουαρίου 1979) είναι Κινέζα ηθοποιός.

Γεννήθηκε στις 9 Φεβρουαρίου 1979 στο Πεκίνο της Κίνας. Οι γονείς της την έστειλαν σε μικρή ηλικία σε ιδιωτικό σχολείο, το οποίο η Ζανγκ πραγματικά μισούσε και ανυπομονούσε να το εγκαταλείψει. Ιδέα των γονιών της ήταν επίσης να σπουδάσει χορό στην Ακαδημία Χορού του Πεκίνου και να ακολουθήσει καριέρα σ'αυτόν το χώρο. Η Ζανγκ Ζιγί όμως είχε άλλα σχέδια. Στα 19 της χρόνια, ο Τζανγκ Γιμόου της προσέφερε ένα ρόλο στο "Ο δρόμος για το σπίτι", ο οποίος την έκανε γνωστή. Από τότε έχει πρωταγωνιστήσει σε μια σειρά επιτυχημένων ταινιών που την έχουν καθιερώσει ως μία από τις διασημότερες Ασιάτισσες ηθοποιούς. Αρχικά συμμετείχε μόνο σε ασιατικές παραγωγές και δεν γνώριζε καν αγγλικά. Αργότερα βέβαια πρωταγωνίστησε και σε πολλές παραγωγές του Χόλυγουντ και μάλιστα με μεγάλη επιτυχία. Έχει συνεργαστεί με αξιόλογους σκηνοθέτες, όπως ο Τζανγκ Γιμόου, ο Ανγκ Λι, ο Γουόνγκ Καρ Γουάι και ο Ρομπ Μάρσαλ. Το 2001 κέρδισε το βραβείο β' γυναικείου ρόλου στα Independent Spirit Awards, ενώ το 2005 κέρδισε το βραβείο καλύτερης ηθοποιού στα Hong Kong Film Awards για την ταινία 2046. Υπήρξε και υποψήφια στα βραβεία BAFTA, το 2001 για την ταινία Τίγρης και δράκος, το 2005 για την ταινία Ιπτάμενα στιλέτα και το 2006 για την ταινία Αναμνήσεις μιας Γκέισας. Επίσης, το 2006 ήταν υποψήφια για Χρυσή Σφαίρα και Βραβείο Σωματείου Ηθοποιών για την ταινία "Αναμνήσεις μιας Γκέισας". Η Ζανγκ είναι ιδιαίτερα προσεκτική με την προσωπική της ζωή, την οποία προφυλάσσει από τα φώτα της δημοσιότητας.
Εσουατίνι

Το Εσουατίνι, επισήμως Βασίλειο του Εσουατίνι, (σισουάτι: Umbuso weSwatini, αγγλικά: Kingdom of Eswatini) και παλιότερα γνωστό ως Σουαζιλάνδη, είναι ένα περίκλειστο κράτος στη νότια Αφρική, ανάμεσα στη Νότια Αφρική και τη Μοζαμβίκη. Έχει έκταση 17.363 τ.χλμ. και πληθυσμό 1.172.000 κατοίκους, σύμφωνα με τη μέση εκτίμηση των Ηνωμένων Εθνών για το 2021. Πρωτεύουσά της είναι η Μπαμπάνε. Η χώρα πήρε το όνομά της από τους Ζουάζι, μια φυλή Μπαντού.

Ο ανώτατος άρχοντας της χώρας, βασιλιάς Μσουάτι Γ΄, κυβερνά ως απόλυτος μονάρχης. Κατακρίνεται από την παγκόσμια κοινή γνώμη λόγω του προκλητικά πολυδάπανου τρόπου ζωής του σε μια τόσο φτωχή χώρα.
Λούκοβο

To Λουκόβo ("Λουκόβα" ή "Λουκόβε") είναι παραθαλάσσια κωμόπολη στη Νοτιο-Δυτική Αλβανία, στο νομό του Αυλώνα και στην επαρχία των Αγίων Σαράντα. Οι κάτοικοι της Λουκόβα ονομάζονται "Λουκοβιότ". Ετυμολογικά το όνομά του προέρχεται από τη σλαβική λέξη "λουκ", που σημαίνει «μέρος με πολλή πρασινάδα», δάσος, άλσος.

Από τη Λουκόβα είναι και ένας άγιος της Ορθοδοξίας, ο Όσιος Νήφων, η μνήμη του οποίου γιορτάζεται στις 14 Ιουλίου κάθε χρόνο.
Στο Λούκοβο γεννήθηκε και ένας από τους αρχηγούς του Χιμαριώτη στρατηγού Σπύρου Σπυρομήλιου, ο Βασίλης Σπύρου ή Μπουμπούτσης, ο οποίος έπεσε ηρωικά υπερασπίζοντας το χωριό από τους Τούρκους. 

Η Λουκόβα μέχρι το 1912 διατηρούσε ελληνικά σχολειά αλλά ήταν αλβανόφωνη. Αργότερα ο Ζόγκου έκλεισε τα σχολεία αυτά και έκτοτε καθιερώθηκε η αλβανική γλώσσα, η οποία υπάρχει μέχρι και σήμερα.
Πάρος

Η Πάρος είναι το τρίτο σε μέγεθος νησί των Κυκλάδων και βρίσκεται δυτικά της Νάξου, από την οποία τη χωρίζει στενός δίαυλος πλάτους 3 περίπου μιλίων, ενώ από τον Πειραιά απέχει 90 ναυτικά μίλια. Έχει έκταση 193,308 τετραγωνικά χιλιόμετρα και το μήκος των ακτών της είναι 118,5 χιλιόμετρα. Ο πληθυσμός του νησιού, κατά την απογραφή του 2001, ήταν 12.853 κάτοικοι και κατά την απογραφή του 2011, 13.710. Η καίρια γεωγραφική θέση της Πάρου στο κεντρικό Αιγαίο, το σταυροδρόμι των θαλάσσιων δρόμων που συνδέουν την ηπειρωτική Ελλάδα με τα νησιά του Αρχιπελάγους, τα μικρασιατικά παράλια και ευρύτερα τη Μεσόγειο, αποτέλεσε τη διαχρονική βάση για την ανάπτυξη του νησιού.

Οι κάτοικοι της Πάρου επίσημα ονομάζονται Πάριοι/Παρίες (όπως Νάξιοι/Ναξίες, Κύπριοι/Κυπρίες, Λέσβιοι/Λεσβίες κλπ. - π.χ. ο κατά κόσμον γνωστός τραγουδιστής Πάριος) ενώ στην καθομιλουμένη συνηθίζονται τα Παριανοί/Παριανές.
Φολέγανδρος

Η Φολέγανδρος είναι νησί των Κυκλάδων, μεταξύ της Σικίνου και της Μήλου. Απέχει 15 μίλια (ανατολικά) από τη Μήλο και 22 μίλια βορειοδυτικά από τη Σαντορίνη. Αποκαλείται επίσης και Πολύκαντρος ή Πολύκανδρος. Οι ακτές της είναι απόκρημνες και σχηματίζουν πολλά ακρωτήρια όπως το Καστέλι, ο Κυπάρισσος, η Ασπρόπουντα, ο Βιτσέντζος, η Γκρότα, το Λιβάδι, το Λιβαδάκι κ.ά.

Το νησί έχει δύο μεγάλους οικισμούς. Πρωτεύουσα είναι η Χώρα (ή πόλη "Φολέγανδρος"), με 316 κατοίκους, χτισμένη στην ανατολική πλευρά, σε ύψωμα 200 μ. Ο άλλος οικισμός, η Άνω Μεριά, βρίσκεται βορειότερα με πληθυσμό 291 κατοίκων, και αποτελεί το πιο παραδοσιακό κομμάτι του νησιού. Είναι ο αγροτικός οικισμός με τα σπίτια να βρίσκονται σε απόσταση μεταξύ τους και να δημιουργούν τις λεγόμενες «Θεμονιές». Μικρότεροι οικισμοί είναι ο Πετούσης και το λιμάνι του νησιού που είναι ο Καραβοστάσης, στο νοτιοανατολικό άκρο του, που απέχει από Πειραιά 102 μίλια και από Νάξο 32 μίλια.

Οι κάτοικοι της νήσου ονομάζονται Φολεγανδρίτες ή Φολεγανδρινοί, και ειδικότερα της Χώρας (πρωτεύουσας), Χωραΐτες - Χωραΐτισσες.
Κολωνία

Η Κολωνία (γερμανικά: "Köln") είναι η τέταρτη μεγαλύτερη πόλη της Γερμανίας μετά το Βερολίνο, το Αμβούργο και το Μόναχο και η μεγαλύτερη πόλη του κρατιδίου της Βόρειας Ρηνανίας-Βεστφαλίας ("Nordrhein-Westfalen"). Η Κολωνία είναι χτισμένη και στις δυο όχθες του ποταμού Ρήνου. Η Κολωνία είναι από το 1988 αδελφοποιημένη με τη Θεσσαλονίκη.
Φόρκυς

Ο Φόρκυς ήταν δευτερεύων θαλάσσιος θεός των αρχαίων Ελλήνων που αναφέρεται ακόμη και από τον Όμηρο. Θεωρείτο υιος του Πόντου και της Γαίας ή του Ωκεανού και της Τηθύος, αδελφός του Νηρέα, του Θαύμαντος, της Ευρυβίας και της Κητούς (η οποία παράλληλα ήταν και σύζυγός του) και πατέρας των Γραιών και των Γοργόνων.

Οι αρχαίοι Έλληνες τον απεικόνιζαν ως γέροντα και πίστευαν ότι κατοικούσε στη Τριτωνίτιδα, λίμνη της Λιβύης.

Εκ της συγγενικής γραμμής διαφαίνεται ότι ο Φόρκυς υπήρξε Θεότητα στην ελληνική μυθολογία στην μετά τον κατακλυσμό του Δευκαλίωνα εποχή.
Άλγεβρα Μπουλ

Στα Μαθηματικά και την Μαθηματική λογική, Άλγεβρα Μπουλ είναι η υποπεριοχή της άλγεβρας όπου οι τιμές των μεταβλητών είναι οι τιμές αληθείας "αληθές" και "ψευδές", που συνήθως αναπαρίστανται με 1 και 0 αντίστοιχα. Σε αντίθεση με την στοιχειώδη άλγεβρα όπου οι τιμές των μεταβλητών είναι αριθμοί και οι κύριες πράξεις είναι η πρόσθεση και ο πολλαπλασιασμός, στην άλγεβρα Μπουλ υπάρχουν τρεις κύριες πράξεις: η σύζευξη "και" (συμβ. ∧), η διάζευξη "ή" (συμβ. ∨) και η άρνηση "όχι" (σύμβ. ¬).

Η άλγεβρα Μπουλ εισήχθη το 1854 από τον Τζορτζ Μπουλ (George Boole) με το έργο του "An Investigation of the Laws of Thought" ("Διερεύνηση των νόμων της σκέψης"). Σύμφωνα με τον Huntington ο όρος «Άλγεβρα Μπουλ» χρησιμοποιήθηκε για πρώτη φορά από τον Sheffer το 1913.

Η άλγεβρα Μπουλ είναι θεμελιώδους σημασίας για την επιστήμη της Πληροφορικής και αποτελεί την βάση για την θεωρητική μελέτη του πεδίου της λογικής σχεδίασης. Επιπλέον είναι σημαντική σε άλλα πεδία όπως η Στατιστική, η Θεωρία συνόλων και ο προγραμματισμός.
Καθεδρικός Ναός της Κολωνίας

<br>έχει 533 σκαλοπάτια


Ο Ντομ ή Καθεδρικός Ναός της Κολωνίας (γερμ. "Kölner Dom"), είναι ένα από τα μεγαλύτερα και πιο φημισμένα οικοδομήματα γοτθικού ρυθμού παγκοσμίως. Είναι ρωμαιοκαθολικός ναός με άγιο προστάτη τον Απόστολο Πέτρο. Το 1996 ανακηρύχθηκε από την UNESCO σε Μνημείο Παγκόσμιας Κληρονομιάς.

Έχει ύψος 157,38 μέτρα και είναι ο δεύτερος υψηλότερος ναός της Γερμανίας μετά το Μίνστερ της Ουλμ (161,53 μέτρα) και ο τρίτος παγκοσμίως. Μέχρι το 1884 ήταν το υψηλότερο κτίριο του κόσμου. Η τεράστια επιφάνεια της δυτικής πρόσοψης έχει, μαζί με τους δύο πύργους, εμβαδόν 7100 τ.μ. και είναι μέχρι σήμερα αξεπέραστη. Βρίσκεται σε απόσταση μόλις 200 μέτρων από τον Ρήνο, στο βόρειο τμήμα των πρώην ρωμαϊκών τειχών της πόλης, δίπλα στον κεντρικό σιδηροδρομικό σταθμό της Κολωνίας, το Μουσείο Λούντβιχ και το Ρωμαιογερμανικό Μουσείο. Είναι εξ άλλου το μεγαλύτερο αξιοθέατο της Γερμανίας. Το 2001 τον επισκέφθηκαν πέντε εκατομμύρια, ενώ το 2004 πάνω από έξι εκατομμύρια επισκέπτες απ΄ όλο τον κόσμο, περίπου 20.000 ημερησίως. 

Είναι επίσης ασυνήθιστο στο μεγαλείο, το μέγεθος και το χρόνο κατασκευής του. Ο θεμέλιος λίθος τέθηκε στις 15 Αυγούστου 1248, ενώ το πρεσβυτέριο εγκαινιάστηκε το 1322. Ο καθεδρικός χτίστηκε σταδιακά μέχρι περίπου το 1520. Έπειτα παρέμεινε ημιτελής μέχρι τον 19ο αιώνα, όταν οι ρομαντικοί ενδιαφέρθηκαν πάλι γι' αυτόν. Τελικά, το 1880, έπειτα από περισσότερο από 600 χρόνια, ολοκληρώθηκε σύμφωνα με τα αυθεντικά γοτθικά σχέδια. Έχει ύψος 157 μέτρα.


Κατηγορία:Μνημεία Παγκόσμιας Κληρονομιάς στη Γερμανία
Κατηγορία:Καθεδρικοί ναοί στη Γερμανία
Λίρα Κύπρου

μικρογραφία|300x300εσ|Νόμισμα της 1 λίρας Κύπρου του 1995
μικρογραφία|300x300εσ|Χαρτονόμισμα των 10 λιρών
Η Λίρα Κύπρου ήταν το επίσημο νόμισμα της Κύπρου και εκδιδόταν από την Κεντρική Τράπεζα της Κύπρου ως την αντικατάστασή της από το ευρώ την 1 Ιανουαρίου 2008. Ο Κωδικός ISO 4217 της κυπριακής λίρας ήταν CYP.
Himni i Flamurit

Το Himni i Flamurit (Ύμνος της Σημαίας) είναι ο εθνικός ύμνος της Αλβανίας. Τον έχει γράψει ο Αλεξάντερ Σταύρι Ντρενόβα (1872-1947) ή αλλιώς Ασντρένι (Asdreni), έχει τέσσερις στροφές και οι στίχοι του είναι: 

<poem>
Rreth flamurit të përbashkuar
Me një dëshir’ e një qëllim,
Të gjith’ atij duk’ iu betuar
Të lidhim besën për shpëtim.
Prej lufte veç ai largohet
Që është lindur tradhëtar,
Kush është burrë nuk friksohet,
Po vdes, po vdes si një dëshmor!

Në dorë armët do t’i mbajmë
Të mprojmë atdheun më çdo kënt,
Të drejtat tona ne s’i ndajmë;
Këtu armiqtë s’kanë vënd.
Se Zoti vetë e tha me gojë
Që kombe shuhen përmi dhe,
Po Shqipëria do të rrojë;
Për të, për të luftojmë ne!

O flamur, flamur, shenj’ e shenjtë,
Te ty betohemi këtu,
Për Shqipërin’ atdhen’ e shtrenjtë,
Për nder’ edhe lavdimn’ e tu.

Trim, burrë quhet dhe nderohet
Atdheut kush iu bë theror;
Për jet’ ai do të kujtohet
Mi dhet, mi dhet si një shenjtor!!!
</poem>

Σε ελληνική μετάφραση:

<poem>
Γύρω απτή σημαία ενωμένοι
Με μια επιθυμία κι ένα σκοπό,
Όλοι σ’ εκείνη να ορκιστούμε
Να δώσουμε την μπέσα για την σωτηρία
Απ’ τον πόλεμο μονάχα εκείνος λιποτακτεί,
Που έχει γεννηθεί προδότης,
Οποίος είναι άνδρας δεν φοβάται,
Άλλα πεθαίνει, πεθαίνει ως μάρτυρας!

Στα χεριά τα όπλα θα κρατήσουμε
Να υπερασπαστούμε την πατρίδα σε κάθε γωνιά,
Τα δικαία μας δεν τ’ αποχωριζόμαστε
Εδώ οι εχθροί δεν έχουν θέση.
Διότι δια του στόματος του Ύψιστου έχει ειπωθεί
Ότι τα έθνη κείτονται καταγής,
Άλλα η Αλβανία θα ζήσει
Για ‘κείνη, για ‘κείνη πολεμάμε εμείς!

Ω σημαία, σύμβολο ιερό,
Σ’ εσένα ορκιζόμαστε εδώ,
Για την Αλβανία, την πατρίδα, την ιερή ,
Για την τιμή και την δοξασία σου.

Λεβέντης, άνδρας αποκαλείται και τιμάται
Εκείνος που στο βωμό της Πατρίδας θυσιάστηκε
Αιώνια αξέχαστος θα ‘ναι
Πάνω στη γη, πάνω στη γη ως ένας Άγιος!
</poem>
Πάρτυ στο 13ο Όροφο

Ο δίσκος Πάρτυ στο 13ο Όροφο είναι ο δεύτερος δίσκος που κυκλοφόρησε το συγκρότημα Τρύπες σε συνεργασία με τη δισκογραφική εταιρεία Virgin. Ηχογραφήθηκε το Σεπτέμβριο και το Νοέμβριο του 1987 στο στούντιο "Αγροτικό" με μηχανικό ήχου το Νίκο Παπάζογλου και κυκλοφόρησε τον ίδιο χρόνο σε μορφή δίσκου και κασέτας, ενώ σε CD κυκλοφόρησε στη συλλογή "Πάρτυ Στον 13ο Όροφο / Τρύπες Στον Παράδεισο" το 1991. Η μίξη έγινε από το Νίκο Παπάζογλου και τις "Τρύπες" και η σπέσιαλ μίξη του "Άχαρη μέρα" από τον Σπύρο Βεδουρά. Τους στίχους των τραγουδιών έγραψε ο Γιάννης Αγγελάκας. Τη μουσική των τραγουδιών έγραψε ο Γιώργος Καρράς εκτός από το "Ερωτευμένοι σχιζοφρενείς" και το "Η αυτοκρατορία των αναπήρων" που γράφτηκε από τους Γιώργο Καρρά, Μπάμπη Παπαδόπουλο, και το "Η δικιά σου κοντινή Αμερική" που γράφτηκε από τους Γιώργο Καρρά, Μπάμπη Παπαδόπουλο και Γιάννη Αγγελάκα. Ο δίσκος έχει διάρκεια 30 λεπτά και 31 δευτερόλεπτα και περιέχει 8 τραγούδια.
Τρύπες στον Παράδεισο

Ο δίσκος Τρύπες στον Παράδεισο είναι ο τρίτος δίσκος του συγκροτήματος Τρύπες. Ηχογραφήθηκε τον Νοέμβριο - Δεκέμβριο του 1989 και τον Απρίλιο του 1990 με μηχανικό ήχου τον Νίκος Παπάζογλου και κυκλοφόρησε το 1990 σε μορφή δίσκου και κασέτας, ενώ η κυκλοφορία του σε CD έγινε το 1991. Ο δίσκος έχει διάρκεια 36 λεπτά και 24 δευτερόλεπτα και περιέχει 13 τραγούδια σε στίχους Γιάννη Αγγελάκα. Η σύνθεση της μουσικής έγινε από τον Γιώργο Καρρά εκτός από τα τραγούδια "Εδώ" και "Κράτα το σώου μαϊμού" που έγινε από τον Μπάμπη Παπαδόπουλο, ενώ η σύνθεση των "Δώσ' μου λίγη ακόμα αγάπη" και "Όλα τελικά ξαναγυρνάν σε μας" έγινε από τις "Τρύπες".
Disneyland

Το Disneyland Park ή απλά Disneyland (ελληνική απόδοση: "Ντίσνεϋλαντ") είναι το πρώτο από τα δύο θεματικά πάρκα, που κτίστηκαν στο Disneyland Resort, στο Άναχαϊμ, της Καλιφόρνια, το οποίο άνοιξε στις 17 Ιουλίου 1955. Είναι, επίσης, το πρώτο και τελευταίο θεματικό πάρκο, το οποίο χτίστηκε υπό την επίβλεψη του Ουώλτ Ντίσνεϋ. Ήταν η πρώτη ατραξιόν του χώρου, και του οποίου το όνομα άλλαξε σε Disneyland Park, για να ξεχωρίζει από τις επεκτάσεις του χώρου, τη δεκαετία του 1990. 

Η ιδέα της Disneyland ήρθε στον Ουώλτ Ντίσνεϋ, μετά από επισκέψεις που έκανε σε παρόμοια πάρκα με τις κόρες του, κατά τη δεκαετία του 1930 και του 1940. Αρχικά, σκέφτηκε να φτιάξει ένα πάρκο, ως τουριστική ατραξιόν, στα στούντιο της εταιρείας στο Μπέρμπανκ, αλλά η σκέψη του δεν υλοποιήθηκε λόγω ελλιπούς χώρου, για ένα τέτοιο εγχείρημα. Αργότερα, προσέλαβε βοηθούς για αυτό το εγχείρημα και το 1953, αγόρασε την έκταση στο Άναχαϊμ. Οι εργασίες ξεκίνησαν το 1954, ενώ στις 17 Ιουλίου του 1955, πρωτοπαρουσιάστηκε το έργο.

Από τη στιγμή που άνοιξε, έχουν γίνει πολλές επεκτάσεις ενώ έχουν προστεθεί και διάφορες θεματικές ενότητες όπως το New Orleans Square, το 1966, το Critter Country, το 1972 και το Mickey's Toontown το 1993. Η Disneyland είναι το θεματικό πάρκο με τις περισσότερες επισκέψεις παγκοσμίως, καθώς το έχουν επισκεφτεί από τη στιγμή που άνοιξε πάνω από 650 εκατομμύρια άνθρωποι. Σύμφωνα με τη αναφορά της Disney, τον Μάρτιο του 2005, στο πάρκο υπάρχουν 65.700 υπάλληλοι.
Νιόβη

Με το όνομα Νιόβη στην Ελληνική Μυθολογία φέρονται δύο πρόσωπα: η Νιόβη του Ταντάλου και η Νιόβη του Φορωνέα.
Ευρωπαϊκό Κόμμα

Το Ευρωπαϊκό Κόμμα (ΕΥΡΩ.ΚΟ.) ήταν ένα πολιτικό κόμμα της Κύπρου. Ιδρύθηκε το 2005 και διαλύθηκε το 2016.
Πρόεδρος του κόμματος ήταν Δημήτρης Συλλούρης.
Νηστεία

Νηστεία ονομάζεται η εκούσια ή ακούσια αποχή από τροφή (άλλως ασιτία). Κυρίως ο όρος αυτός χρησιμοποιείται από πολλούς λαούς για την εκούσια αποχή σε ορισμένες τροφές ιδίως για θρησκευτικούς λόγους.

Όπως συμβαίνει και με τον μοναχισμό, η νηστεία αποτελεί ανατολική συνήθεια. Στους αρχαίους ασιατικούς λαούς και στους Αιγυπτίους τη νηστεία την επέβαλλαν θρησκευτικοί λόγοι. Προκειμένου να ετοιμαστούν οι πιστοί για τη συμμετοχή τους σε θρησκευτικές τελετές ή για να τιμήσουν ή για να εξιλεώσουν κάποιο θεό έπρεπε να απόσχουν γενικά ή μερικά από τροφές.

Οι Αιγύπτιοι, όπως μας πληροφορεί ο Ηρόδοτος, υποβάλλονταν σε νηστεία για θρησκευτικούς αλλά και για λόγους υγιεινής. Νήστευαν κυρίως στις μεγάλες εορτές της Ίσιδας. Από τους Αιγυπτίους η συνήθεια της νηστείας πέρασε στους Έλληνες και τους Εβραίους, από τους οποίους την παρέλαβαν αργότερα οι Χριστιανοί και Μουσουλμάνοι.
Βάτσλαβ Χάβελ

Ο Βάτσλαβ Χάβελ "(Václav Havel", Πράγα, 5 Οκτωβρίου 1936 – 18 Δεκεμβρίου 2011) ήταν Τσέχος πολιτικός, συγγραφέας, αντικαθεστωτικός και δραματουργός. Υπήρξε ο τελευταίος πρόεδρος της Τσεχοσλοβακίας και πρώτος Πρόεδρος της Τσεχίας, από τις 2 Φεβρουαρίου 1993 ως τις 2 Φεβρουαρίου 2003. Διαδραμάτισε σημαντικό ρόλο στη λεγόμενη Άνοιξη της Πράγας του 1968 και τη Βελούδινη επανάσταση του 1989 (ως αρχηγός του Πολιτικού Φόρουμ. Η επανάσταση εκείνη σήμανε την κατάρρευση δηλαδή του κομμουνιστικού καθεστώτος στην Τσεχοσλοβακία.
thumb|Ο Βάτσλαβ Χάβελ το 2010
Γκουίντο ντ' Αρέτσο

right|thumb|150px|Άγαλμα του Γκουίντο ντ' Αρέτσο, στην πόλη Αρέτσο της Ιταλίας

Ο Γκουίντο ντ' Αρέτσο ("Guido d'Arezzo", περ. 995 - 1050) ήταν ιταλός θεωρητικός της μουσικής κατά τον Μεσαίωνα. Επινόησε το σύγχρονο σύστημα μουσικής σημειογραφίας, το μουσικό πεντάγραμμο, που αντικατέστησε τη νευματική σημειογραφία.

Ο Γκουίντο ήταν Βενεδικτίνος μοναχός στην ιταλική πόλη-κράτος Αρέτσο. Ξεκίνησε την καριέρα του στο Μοναστήρι της Πομπόζα, που βρίσκεται στην Αδριατική, δίπλα στην Φερράρα. Ενώ βρισκόταν εκεί, συνειδητοποίησε ότι οι μοναχοί είχαν πρόβλημα στην απομνημόνευση των ύμνων του Γρηγοριανού μέλους. Τότε επινόησε μία μέθοδο για να μαθαίνονται ευκολότερα και γρηγορότερα. Η μέθοδος έγινε σύντομα διάσημη στη βόρεια Ιταλία. Παρόλα αυτά συνάντησε την εχθρότητα των μοναχών του αββαείου και του δόθηκε εντολή να μετακινηθεί στο Αρέτσο, μία πόλη που δεν έχει αββαείο, αλλά είχε πολλούς τραγουδιστές για να τους διδάξει.

Εκεί επινόησε πολλά διδακτικά «εργαλεία», όπως το πεντάγραμμο, το εξάχορδο μουσικό σύστημα και τα ονόματα των φθόγγων (ντο-ρε-μι, κτλ). Τα ονόματα των φθόγγων προέρχονται από έναν γρηγοριανό ύμνο όπου κάθε στίχος ξεκινά από την αμέσως ψηλότερη νότα. Από την πρώτη συλλαβή κάθε στίχου πήραν οι νότες το όνομά τους. Αυτή η ονομασία των φθόγγων χρησιμοποιείται μέχρι σήμερα στις χώρες της Νότιας Ευρώπης (Ελλάδα, Ιταλία, Γαλλία, κτλ).
Ισμήνη

Στην ελληνική μυθολογία με το όνομα Ισμήνη είναι κυρίως γνωστή η κόρη του Οιδίποδα και της Ιοκάστης, αδελφή της Αντιγόνης και των διδύμων Ετεοκλή και Πολυνείκη, ανήκει στην τραγική γενιά των Λαβδακιδών. Κατ΄ άλλους ήταν μεν κόρη του Οιδίποδα αλλά εκ της Ευρυγανείας (κόρης του Υπέρφαντα).
Δήμος Απολλωνίων

Ο Δήμος Απολλωνίων ήταν δήμος του νομού Λευκάδας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Λευκάδας. Ήταν ο μεγαλύτερος σε έκταση δήμος του νησιού της Λευκάδας, αλλά και ο πιό αραιοκατοικημένος.

Στα όρια του περιλαμβάνονταν μερικές από τις πιό όμορφες παραλίες του νησιού. Οι παραλίες αυτές είναι στην δυτική πλευρά του νησιού, όπως άλλωστε και ο Δήμος Απολλωνίων, και οι διασημότερες είναι το Πόρτο Κατσίκι και οι Έκρεμνοι. Η έδρα του δήμου βρισκόταν στο ψαροχώρι της Βασιλικής και έχει 3.235 μόνιμους κατοίκους.
Αδωνιβεζέκ

Ο Αδωνιβεζέκ ή Αδωνιμπεζέκ είναι πρόσωπο της Βίβλου που αναφέρεται στη Παλαιά Διαθήκη και συγκεκριμένα στο Βιβλίο των Κριτών. 

Στην εβραϊκή γλώσσα το όνομα αυτό σημαίνει Άρχοντας, Βασιλεύς της Βεζέκ, στη γη Χαναάν, ο οποίος φέρεται να είχε αιχμαλωτίσει περίπου 70 άλλους βασιλείς για τους οποίους είχε διατάξει να τους ακρωτηριάσουν, δηλαδή να τους κόψουν τα χέρια και τα πόδια.

Αργότερα όμως όταν και αυτός αιχμαλωτίσθηκε , κατά τις εκστρατείες των Εβραίων στη νότια Χαναάν, φέρεται να μεταφέρθηκε στην Ιερουσαλήμ όπου και τιμωρήθηκε κατά τον ίδιο τρόπο με συνέπεια να καταστεί ανίκανος για οποιαδήποτε δράση.

Σημειώνεται όμως ότι πουθενά αλλού δεν αναφέρεται ότι ο Αδωνιβεζέκ είχε αιχμαλωτίσει τόσους πολλούς βασιλείς με αντίστοιχες εκστρατείες, που κατά το πιθανότερο να πρόκειται για αρχηγούς φατριών. Αλλ΄ όμως ούτε το όνομα αυτού αναφέρεται στο κατάλογο των βασιλέων της πόλης αυτής.
Ναντ Τάτρου σα Μπλίσκα

Ναντ Τάτρου σα Μπλίσκα ("Nad Tatrou sa blýska", "Αστραπή πάνω από τα Τάτρας") είναι ο εθνικός ύμνος της Σλοβακίας. Οι ρίζες του ύμνου βρίσκονται στο εθνικιστικό και ρομαντικό κίνημα στην Κεντρική Ευρώπη του 19ου αιώνα. Τα κύρια θέματά του είναι μια καταιγίδα πάνω από τα όρη Τάτρα τα οποία αποτελούσαν σύμβολο του κινδύνου για τους Σλοβάκους και επίσης την επιθυμία για την αποσόβηση της απειλής. Ο ύμνος ήταν ιδιαίτερα δημοφιλής κατά τις εξεγέρσεις του 1848-49.
Ντεζιρέ Ρακοτοαριζαονά

Ο αντισυνταγματάρχης Ντεζιρέ Ρακοτοαριζαονά ("Désiré Rakotoarijaona", γεννημένος 19 Ιουνίου 1934) είναι πρώην στρατιωτικός και πρώην πολιτικός από τη Μαδαγασκάρη. Υπηρέτησε στο αξίωμα του πρωθυπουργού από το 1977 ως το 1988.
Καλήτορας

Στην ελληνική μυθολογία με το όνομα Καλήτορας (Καλήτωρ, δηλ. αυτός που καλεί, επίθετο των κηρύκων) είναι γνωστά τα παρακάτω δύο διαφορετικά πρόσωπα:
# Τρώας πολεμιστής στον Τρωικό Πόλεμο, γιος του Κλυτία και συγγενής του βασιλιά της Τροίας Πριάμου. Ο Καλήτορας αυτός σκοτώθηκε σε μάχη του πολέμου αυτού από τον Αίαντα ενώ προσπαθούσε να πυρπολήσει πλοίο των Αχαιών, όπως αναφέρεται στην "Ιλιάδα" (Ο 420-421): "« (τον) Καλήτορα κει πόφερνε το πυρ εις το καράβι / λόγχισ' ο Αίας, κι έπεσε με το δαυλί στο χώμα»" (μετάφραση Ι. Πολυλά)
# Ο πατέρας του Αφαρέως (όχι του Μεσσήνιου), από τον οποίο ο Αφαρέας αποκαλείται στην "Ιλιάδα" Καλητορίδης (Ν 541).
Μάσιμο Τσέντσι

Ο Μάσιμο Τσέντσι ("Massimo Cenci") είναι πολιτικός του Αγίου Μαρίνου. Έγινε Κυβερνών Διοικητής την 1η Απριλίου του 2009 για θητεία ενός εξαμήνου. Συνδιοικητής του είναι ο Όσκαρ Μίνα. Ανήκει στο Νέο Σοσιαλιστικό Κόμμα.